Document ID: 32008R1124

A BIZOTTSÁG 1124/2008/EK RENDELETE
(2008. november 12.)
a 795/2004/EK, a 796/2004/EK és az 1973/2004/EK rendeletnek az 1782/2003/EK tanácsi rendelet értelmében közvetlen támogatásra jogosult kenderfajták tekintetében történő módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról, továbbá a 2019/93/EGK, 1452/2001/EK, 1453/2001/EK, 1454/2001/EK, 1868/94/EK, 1251/1999/EK, 1254/1999/EK, 1673/2000/EK, 2358/71/EGK és a 2529/2001/EK rendelet módosításáról szóló, 2003. szeptember 29-i 1782/2003/EK tanácsi rendeletre (1) és különösen annak 145. cikke c) és g) pontjára,
mivel:
(1)
Az 1782/2003/EK rendelet 52. cikkének (1) bekezdése előírja, hogy ahhoz, hogy jogosultak legyenek a közvetlen kifizetésekre, a kenderfajták tetrahidrokannabinol (a továbbiakban: THC) -tartalma nem haladhatja meg a 0,2 %-ot, és a tagállamoknak létre kell hozniuk egy rendszert a kender THC-tartalmának ellenőrzésére.
(2)
A közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról szóló 1782/2003/EK tanácsi rendeletben meghatározott egységes támogatási rendszer végrehajtására vonatkozó részletes szabályok megállapításáról szóló, 2004. április 21-i 795/2004/EK bizottsági rendelet (2), a közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról szóló, 2003. szeptember 29-i 1782/2003/EK tanácsi rendelet által előírt kölcsönös megfeleltetés, moduláció, valamint integrált igazgatási és ellenőrzési rendszer végrehajtására vonatkozó részletes szabályok megállapításáról szóló, 2004. április 21-i 796/2004/EK bizottsági rendelet (3), és az 1782/2003/EK tanácsi rendelet IV. és IVa. címeiben meghatározott támogatási rendszereket, továbbá a pihentetett terület alapanyag-termelésre való használatát illetően ugyanezen rendelet alkalmazásának részletes szabályozásáról szóló, 2004. október 29-i 1973/2004/EK bizottsági rendelet (4) különös szabályokat állapított meg az 1782/2003/EK rendelet kendertermesztésre való alkalmazását illetően.
(3)
A mezőgazdasági növényfajok közös fajtajegyzékéről szóló, 2002. június 13-i 2002/53/EK tanácsi irányelv (5) 17. cikke szerint a Bizottság a tagállamok által szolgáltatott információk alapján közzéteszi valamennyi olyan fajta felsorolását, amelynek vetőmagja vagy szaporítóanyaga nem esik valamely fajtára vonatkozó forgalmazási korlátozás hatálya alá.
(4)
A 2002/53/EK irányelv 18. cikke szerint, ha megállapítást nyer, hogy egy fajta termesztése kockázatot jelenthet az emberi egészségre, a tagállamok felhatalmazást kaphatnak arra, hogy területük egészén vagy egy részén megtiltsák a fajta vetőmagjának vagy szaporítóanyagának forgalmazását.
(5)
A tagállamok közlései és a kenderfajták THC-tartalmának éves ellenőrzési eredményei alapján, kettő fajta kivételével megállapítható, hogy a közös fajtajegyzékben feltüntetett összes többi fajta THC-tartalma az 1783/2003/EK rendelet 52. cikkével összhangban nem haladja meg a 0.2 %-ot.
(6)
Az eljárások egyszerűsítése érdekében indokolt a közös fajtajegyzék referenciaeszközként történő használata a közvetlen támogatásra jogosult kenderfajták vonatkozásában, valamint indokolt továbbá egy olyan eljárás létrehozása, melynek keretében az egyes tagállamok felelőssége értékelni a kender THC-tartalmának éves elemzéseit és megtenni a megfelelő intézkedéseket.
(7)
A 795/2004/EK, a 796/2004/EK és az 1973/2004/EK rendeleteket ennek megfelelően módosítani kell.
(8)
Az e rendeletben előírt intézkedések összhangban vannak a Közvetlen Kifizetések Irányítóbizottságának véleményével,
ELFOGADTA EZT A RENDELETET:
1. cikk
A 795/2004/EK rendelet 29. cikke helyébe a következő szöveg lép:
„29. cikk
Kendertermelés
Az 1782/2003/EK rendelet 52. cikkének alkalmazásában a kendertermő területekre vonatkozó jogosultságok kifizetését a támogatás tárgyévének március 15-én érvényben lévő, a 2002/53/EK tanácsi irányelv 17. cikkével összhangban közzétett Mezőgazdasági Növényfajok Közös Fajtajegyzékében felsorolt fajták vetőmagjának felhasználásához kötik, a Finola és a Tiborszállási fajták kivételével. A vetőmagnak a 2002/57/EK tanácsi irányelvvel összhangban minősített vetőmagnak kell lennie (6).
2. cikk
A 796/2004/EK rendelet a következőképpen módosul:
1.
A 33. cikk helyébe a következő szöveg lép:
„33. cikk
1. Azon kenderfajták jogosultak közvetlen támogatásra, amelyek szerepelnek a támogatás tárgyévének március 15-én érvényben lévő, a 2002/53/EK irányelv 17. cikkével összhangban közzétett Mezőgazdasági Növényfajok Közös Fajtajegyzékében, a Finola és Tiborszállási fajták kivételével.
2. A tagállamok által az 1782/2003/EK rendelet 52. cikkének (1) bekezdésével összhangban a tetrahidrokannabinol (a továbbiakban: THC) -tartalomnak a termesztett növényekben való meghatározására alkalmazandó rendszer az e rendelet I. mellékletében megállapított rendszer.
3. A THC-re vonatkozó eredmények nyilvántartását a tagállam illetékes hatósága vezeti. E nyilvántartás tartalmazza legalább a következőket: minden fajta esetében az egyes minták THC-tartalma százalékban kifejezve, két tizedesjegy pontossággal, a követett eljárás, a végrehajtott vizsgálatok száma, a mintavétel időpontja és a nemzeti szinten hozott intézkedések.
Amennyiben azonban bármely minta THC-tartalma meghaladja az 1782/2003/EK rendelet 52. cikke (1) bekezdésében meghatározott értéket, az érintett tagállam legkésőbb a szóban forgó gazdasági év november 15-ig jelentést küld a Bizottságnak a kérdéses fajta valamennyi THC-eredményét illetően. E jelentésnek tartalmaznia kell a következőket: minden egyes minta THC-tartalma százalékban kifejezve, két tizedesjegy pontossággal, a követett eljárás, a végrehajtott vizsgálatok száma, a mintavétel időpontja és a nemzeti szinten hozott intézkedések.
4. Amennyiben egy adott fajta összes mintájának átlagos THC-tartalma meghaladja az 1782/2003/EK rendelet 52. cikke (1) bekezdésében megállapított értéket, a tagállamok a szóban forgó fajta esetében a következő gazdasági évben alkalmazzák az ezen rendelet I. mellékletében meghatározott B. eljárást. Ez az eljárás a következő gazdasági évek folyamán alkalmazandó, kivéve amennyiben a szóban forgó fajta összes elemzési eredménye az 1782/2003/EK rendeletben megállapított THC-tartalom értéke alatt van.
Amennyiben egy adott fajta összes mintájának átlagos THC-tartalma a második évben is meghaladja az 1782/2003/EK rendelet 52. cikke (1) bekezdésében megállapított értéket, a tagállamok a 2002/53/EK tanácsi irányelv 18. cikkével összhangban engedélyt kérnek e fajta forgalmazásának megtiltására. Ezen kérvényt legkésőbb a szóban forgó gazdasági év november 15-ig kell a Bizottság részére megküldeni. A kérvény tárgyát képező fajta a következő évtől az érintett tagállamban nem jogosult közvetlen támogatásra.
5. A kendernövényeket a helyi gyakorlatnak megfelelően rendes termesztési körülmények között kell termeszteni a virágzás végét követően legalább 10 napon át, annak érdekében, hogy a (2), (3) és (4) bekezdésben megfogalmazott ellenőrzéseket el lehessen végezni.
Azonban a tagállamok engedélyezhetik a kender virágzás kezdete utáni, de még a virágzás végét követő 10 napos időszak vége előtti betakarítását, amennyiben a felügyelők jelzik, hogy az egyes földdaraboknak melyik reprezentatív részét kell a virágzás végét követő legalább 10 napon keresztül tovább termeszteni a vizsgálat céljaira, az I. mellékletben megfogalmazott módszerrel összhangban.”
2.
A II. mellékletet el kell hagyni.
3. cikk
Az 1973/2004/EK rendelet a következőképpen módosul:
1.
Az 50. cikk helyébe a következő szöveg lép:
„50. cikk
Cannabis sativa L. fajták
Az 1782/2003/EK rendelet 99. cikkének (4) bekezdése értelmében azon Cannabis sativa L. fajták jogosultak közvetlen támogatásra, amelyek szerepelnek a támogatás tárgyévének március 15-én érvényben lévő, a 2002/53/EK tanácsi irányelv 17. cikkével összhangban közzétett Mezőgazdasági Növényfajok Közös Fajtajegyzékében, a Finola és Tiborszállási fajták kivételével.”
2.
Az 56. cikk (1) bekezdésének b) pontja helyébe a következő szöveg lép:
„b)
rostkender esetén olyan fajta vetőmagjának használata, amely fajta szerepel a támogatás tárgyévének március 15-én érvényben lévő, a 2002/53/EK tanácsi irányelv 17. cikkével összhangban közzétett Mezőgazdasági Növényfajok Közös Fajtajegyzékében, a Finola és Tiborszállási fajták kivételével, és amely vetőmagot a 2002/57/EK tanácsi irányelvvel összhangban minősítettek”.
4. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ezt a rendeletet 2009. január 1-jétől kell alkalmazni az adott évre vonatkozó támogatási kérelmekre.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2008. november 12-én.

Labels: 18
17
19
6